Reedel kell 16.39 teatati häirekeskusele, et Võrus Liiva tänaval on majast kuulda suitsuanduri häiresignaali.
Olukorrast teatas majast mööda läinud inimene. Saadud info peale ruttasid kohale nii päästjad kui ka kiirabi.
Päästjad selgitasid välja, et anduri oli käivitanud suits, mis oli majja sattunud küdeva ahju lahti hoitud uksest. Ruumides oli kõrge vingugaasi sisaldus, millest oli lisaks suitsuandurile tööle hakanud ka vingugaasiandur.
Vanem daam, kes oli sisse hingatud vingust segasusseisundis, anti tervise kontrollimiseks üle kiirabitöötajate hoole alla. Päästjad tuulutasid ruumid ja fikseerisid aadressi, et koduomanikku hiljem tuleohutusalaseks nõustamiseks külastada.